b'\n_START_ARTICLE_\nKaliforninis rudasis lokys\n_START_SECTION_\nIstorija\n_START_PARAGRAPH_\nPirmasis Kalifornio grizlio susid\xc5\xabrimas su europie\xc4\x8diais apra\xc5\xa1omas 1769 m. Portolos ekspedicijos dalyvi\xc5\xb3 dienora\xc5\xa1tyje. Tai buvo pirmoji ekspedicija dabartin\xc4\x97s Kalifornijos valstijoje._NEWLINE_Naujajai Ispanijai ple\xc4\x8diantis \xc4\xaf \xc5\xa1iaur\xc4\x99, naujakuriai prad\xc4\x97jo apgyvendinti dabartin\xc4\x97s Kalifornijos valstijos teritorij\xc4\x85, kartu su savimi parsigabendami dideles galvij\xc5\xb3 bandas. Galvijininkyst\xc4\x97 buvo ir svarbiausias j\xc5\xb3 pragyvenimo \xc5\xa1altinis. Grizliai neretai puldin\xc4\x97davo galvijus, tod\xc4\x97l vakerai juos med\xc5\xbeiodavo arba kartais pagaudavo juos u\xc5\xbemesdami las\xc4\x85 ir po to vie\xc5\xa1ai supjudydavo kartu su buliais._NEWLINE_1848 m. prasid\xc4\x97jo Kalifornijos aukso kar\xc5\xa1tin\xc4\x97, \xc4\xaf laukinius vakarus pl\xc5\xabdo \xc5\xbemon\xc4\x97s ir grizli\xc5\xb3 ma\xc5\xbe\xc4\x97jo. Manoma, kad paskutinis sumed\xc5\xbeiotas 1922 m.\n_START_SECTION_\nSimbolika\n_START_PARAGRAPH_\nKalifornijoje juo buvo \xc5\xbeavimasi. 1846 m. jis tapo Kalifornijos respublikos Amerikos sukil\xc4\x97li\xc5\xb3 prie\xc5\xa1 Meksikos nepriklausomyb\xc4\x99 v\xc4\x97liavos simboliu. V\xc4\x97liau tai pad\xc4\x97jo pagrindus Kalifornijos valstijos v\xc4\x97liavai._NEWLINE_Klaidingai manoma, kad pastarosios buli\xc5\xb3 ir me\xc5\xa1k\xc5\xb3 kautyn\xc4\x97s dav\xc4\x97 pagrind\xc4\x85 valstryto buli\xc5\xb3 ir me\xc5\xa1k\xc5\xb3 (kylan\xc4\x8dios ir besileid\xc5\xbeian\xc4\x8dios) rinkos simboliams. Tai atspind\xc4\x97jo pastar\xc5\xb3j\xc5\xb3 gyvuli\xc5\xb3 kovos b\xc5\xabdus. Bulius puola savo ragais smeigdamas oponent\xc4\x85 i\xc5\xa1 apa\xc4\x8dios vir\xc5\xa1un, o me\xc5\xa1ka savo letenomis blo\xc5\xa1kia savo var\xc5\xbeov\xc4\x85 i\xc5\xa1 vir\xc5\xa1aus \xc5\xbeemyn.'